ศูนย์กำจัดมูลฝอยอ่อนนุช ได้รับทราบถึงผลกระทบที่เกิดจากการดำเนินการกำจัดมูลฝอยได้ลงพื้นที่ ติดตาม กำกับการปฏิบัติงาน พร้อมประสานให้บริษัทผู้รับจ้างกำจัดมูลฝอยแก้ปัญหาโดยได้ ดำเนินการตรวจสอบและแก้ไขปัญหากลิ่นขยะที่เกิดจากระบวนการกำจัดมูลฝอย รวมถึงการดูแลรักษาระบบบำบัดอากาศให้มีประสิทธิภาพตลอดเวลาการทำงาน และการกำจัดมูลฝอยให้เป็น มาตรฐานข้อกำหนดอย่างเคร่งครัด เพื่อลดผลกระทบกับประชาชนที่อาศัยอยู่โดยรอบศูนย์กำจัดมูลฝอยอ่อนนุชและได้ดำเนินการแก้ปัญหากลิ่นเหม็นจากมูลฝอย ดังนี้ ๑. เพิ่มปริมาณสารจุลินทรีย์และเพิ่มความถี่ในการฉีดสารจุสินทรีย์เพื่อป้องกันกลิ่นของมูลฝอย ๒. เพิ่มการล้างทำความสะอาดโรงงานกำจัดมูลฝอยมูลฝอย ๓. เร่งกำจัดมูลฝอยให้หมดวันต่อวันไม่ให้มีมูลฝอยตกค้าง ๔. การแก้ไขและป้องกันปัญหากลิ่นของมูลฝอยในระยะยาว กองกำจัดมูลฝอย สำนักสิ่งแวดล้อม กรุงเทพมหานคร ได้ดำเนินการกำจัดมูลฝอยโดยการใช้เทคโนโลยีการกำจัดมูลฝอยที่ทันสมัย มีระบบป้องกันกลิ่นที่มีประสิทธิภาพและสามารถนำมูลฝอยมาใช้ให้เกิดประโยชน์สูงสุด อีกทั้งเป็นการนำมูลฝอยมาเป็นเชื้อเพลิงจากฟอสซิล และเมื่อโครงการแล้วเสร็จจะสามารถเพิ่มประสิทธิภาพการกำจัดมูลฝอยและลดปัญหากลิ่นของมูลฝอย ๕. จัดให้มีเจ้าหน้าที่ลงสำรวจปัญหากลิ่นของมูลฝอย จากประชาชนบริเวณรอบๆ พื้นที่ศูนย์กำจัดมูลฝอยอ่อนนุชอย่างสม่ำเสมอ เพื่อรับฟังปัญหาความเดือดร้อน และนำข้อมูลมาปรับปรุงระบบการกำจัดมูลฝอยให้มีประสิทธิภาพมากขึ้น
เหม็นกลิ่นขยะมากแจ้งหลายทีแล้วแก้ไม่หายสักที
ทำงานได้ห่วยแตกมากเหม็นทุกวันเลย